******

*R E P U B L I K A H R V A T S K A*

*OSJEČKO-BARANJSKA ŽUPANIJA*

*GRAD VALPOVO*

*GRADSKO VIJEĆE*

*ODBOR ZA DODJELU JAVNIH PRIZNANJA*

*GRADA VALPOVA*

*KLASA: 029-01/25-01/8*

*URBROJ: 2158-7-1-25-3*

*Valpovo, 13. listopada 2025. godine*

### *ODBOR ZA DODJELU JAVNIH PRIZNANJA GRADA VALPOVA u p u ć u j e*

***J A V N I P O Z I V***

*Gradnonačelniku Grada Valpova, vijećnicima Gradskog vijeća Grada Valpova te njegovim radnim tijelima te svim udrugama građana, ustanovama i trgovačkim društvima s područja Grada Valpova za podnošenje inicijative za dodjelu javnih priznanja Grada Valpova za 2025. godinu.*

*U 2025. godini dodjeljuju se sljedeća javna priznanja:*

***1. POČASNI GRAĐANIN GRADA VALPOVA***

*Uvjeti: Državljanin RH ili strani državljani koji su osobno i izuzetno*

*doprinijeli napretku Grada, Osječko-baranjske županije i*

*Republike Hrvatske, kao i podizanju ugleda i promidžbi*

*hrvatskog gospodarstva, kulture i športa u svijetu, te građani*

*koji su dali izuzetan doprinos Gradu, uspostavljanju veza na*

*lokalnoj razini i u međunarodnim kontaktima jedinica i tijela*

*lokalne samouprave.*

***2. PLAKETA "GRB GRADA VALPOVA"***

*Uvjeti: Dodjeljuje se za izuzetna ostvarenja u svim područjima*

*gospodarskog života Grada, kao i doprinosu u obrani i očuvanju*

*opstojnosti RH pravnim i fizičkim osobama s područja Grada Valpova,*

*a iznimno i drugim pravnim i fizičkim osobama s područja*

*Republike Hrvatske i drugih država, ako je njihov doprinos usko vezan*

*za život i razvoj Grada Valpova.*

*Svake godine dodjeljuje se najviše do tri plakete.*

***3. PLAKETA "MATIJA PETAR KATANČIĆ"***

*Uvjeti: Dodjeljuje se za izuzetan doprinos razvoju prosvjetnog i kulturnog,*

*športskog, te duhovnog i sveukupnog društvenog života Grada*

*Valpova, pravnim i fizičkim osobama s područja Grada Valpova, a*

*iznimno i drugim pravnim i fizičkim osobama iz Republike Hrvatske i*

*drugih država, ako je njihov doprinos u razvoju navedenih djelatnosti*

*usko vezan za Grad Valpovo.*

*Svake godine dodjeljuje se najviše do tri plakete i to:*

* *za područje prosvjete i kulture,*
* *za područje sporta, i*
* *za područje duhovnog i sveukupnog društvenog života.*

***4. ZLATNA PLAKETA "PEČAT GRADA VALPOVA"***

*Uvjeti****:*** *Dodjeljuje se fizičkim osobama za životno djelo, za osobite uspjehe u*

*razvoju društvenih odnosa i unapređenju gospodarstva, obrazovanja,*

*znanosti, kulture, zdravstva, socijalne skrbi i drugih djelatnosti od*

*posebnog interesa za Grad, kada se ocijeni da je ta osoba utkala*

*sve svoje sposobnosti i mogućnosti u odnosno djelo, te time dala svoj*

*nemjerljiv doprinos i postigla neponovljiv rezultat u određenoj oblasti.*

*Svake godine dodjeljuje se najviše do tri plakete.*

***INICIJATIVA MORA SADRŽAVATI:***

*- podatke o podnositelju inicijative,*

*- životopis, odnosno osnovne podatke o pravnoj osobi, te obrazloženje*

*zbog kojeg se predlaže dodjela javnog priznanja Grada Valpova,*

*- izjavu o davanju privole za prikupljanje osobnih podataka,*

*- ostalu dokumentaciju po zahtjevu Odbora.*

*Uz prijedlog za dodjelu javnih priznanja podnositelj prijedloga dužan je za svakog predloženog kandidata za dodjelu javnog priznanja dostaviti pisanu privolu kandidata da se njegovi osobni podaci sadržani u prijedlogu za dodjelu javnog priznanja mogu koristiti isključivo u svrhu provedbe postupka za dodjelu javnih priznanja po ovom Javnom pozivu.*

*Javni poziv je otvoren do* ***31. listopada 2025. godine,*** *a inicijativu s traženom dokumentacijom potrebno je dostaviti na adresu: Grad Valpovo, Odbor za dodjelu javnih priznanja, Matije Gupca 32, Valpovo.*

*Obrasci za podnošenje inicijative za dodjelu javnih priznanja Grada Valpova mogu se podići u Tajništvu Grada Valpova ili na web stranici Grada, www.valpovo.hr*

*Sve dodatne informacije mogu se dobiti na tel. 031/656-214 (tajnik Grada) ili osobno na navedenoj adresi.*

*PREDSJEDNIK*

*Zvonko Barišić, dipl. iur.*